जाधव से उनकी मां और पत्नी ने पिछले साल मुलाकात की थी. हालाकि मुलाकात के दौरान पाकिस्तान का रवैया इतना शर्मनाक था कि जाधव की पत्नी के जूते उतरवा लिए और मुलाकात के बाद भी जूते नहीं लौटाए थे. पाकिस्तान ने भारत पर ही जासूसी करने का आरोप लगाया है. पाकिस्तान ने कहा है कि कुलभूषण जाधव की पत्नी के जूतों को उतरवाया गया था क्योंकि उसमें कैमरा लगा हुआ था. पाकिस्तान ने कहा है कि कुलभूषण जाधव की पत्नी को दूसरे जूते दिए गए थे. पाकिस्तान के विदेश मंत्रालय के एक प्रवक्ता मुहम्मद फैसल ने कहा है कि जूते सुरक्षा के मद्देनजर जब्त किए गए थे, क्योंकि हमें शक है कि उनमें कोई जासूसी उपकरण लगा था.